فیضان مصطفی (ماہر قانون)
ڈاکٹر فیضان مصطفی نلسار یونیورسٹی آف لا حیدرآباد کے وائس چانسلر ہیں انھوں نے علی گڑھ مسلم یونیورسٹی سے تاریخ اور قانون میں گریجویشن کیا بعد ازاں اسی یونیورسٹی سے نمایاں نمبروں سے قانون میں ماسٹرز کیا انھوں نے کاپی رائٹ قانون میں ڈاکٹریٹ اور بین الاقوامی و تقابلی قانون حقوق انسانی پر بین الاقوامی انسٹی ٹیوٹ برائے حقوق انسانی سے ڈپلوما کیا نلسار کے وائس چانسلر بننے سے قبل وہ نیشنل لا یونیورسٹی اڑیسہ کے بانی وائس چانسلر رہ چکے ہیں قانونی موضوعات کی تدریس و تحقیق کے ساتھ انھوں نے بہت سی کتابیں تصنیف کیں اور مختلف قومی و بین الاقوامی مجلات میں مضامین و مقالات بھی تحریر کیے ایچ آئی وی لا جیسے نئے میدانوں کا انکشاف ان کی کامیابی اور قابلیت کا ثبوت ہے